യുവാവിന് കുത്തേറ്റ സംഭവം: പ്രതിയെ അറസ്റ്റ് ചെയ്തു പന്നിക്കോട്: ചൊവ്വാഴ്ച രാത്രി കടയുടെ മുന്നില് വാഹനം പാര്ക്ക് ചെയ്തതുമായി ബന്ധപ്പെട്ട് യുവാക്കള് തമ്മിലുണ്ടായ തര്ക്കം കൈയാങ്കളിയിലും കത്തിക്കുത്തിലും കലാശിച്ച സംഭവത്തില് പ്രതി സക്കീറിനെ മുക്കം പൊലീസ് അറസ്റ്റ് ചെയ്തു. സ്ഥലത്ത് വിരലടയാള വിദഗ്ധരെത്തി തെളിവെടുപ്പ് നടത്തിയതായും അന്വേഷണ ചുമതല വഹിക്കുന്ന മുക്കം സി.ഐ പ്രജീഷ് പറഞ്ഞു. കഴുത്തിന് കുത്തേറ്റ സജീഷ് കോഴിക്കോട് മെഡിക്കല് കോളജ് ആശുപത്രിയില് ചികിത്സയിലാണ്. അപകടനില തരണംചെയ്തിട്ടുണ്ട്. സക്കീറിെന്റ കടയുടെ മുന്നില് വാഹനം പാര്ക്ക് ചെയ്തത് ചോദ്യംചെയ്തപ്പോള് വാഹനം പിറകോട്ടെടുത്ത് സക്കീറിെന്റ ബൈക്ക് മറിച്ചിട്ടതോടെ ഇവര് തമ്മില് ഏറ്റുമുട്ടുകയായിരുന്നു. നാട്ടുകാര് ഇടപെട്ട് രണ്ടു പേരെയും പിരിച്ചുവിട്ടെങ്കിലും വീണ്ടും ഏറ്റുമുട്ടുകയാണുണ്ടായത്. ഇതിനിടെ സക്കീര് കത്തിയെടുത്ത് സജീഷിനെ കുത്തുകയായിരുന്നുവെന്നാണ് പരാതി.